કચ્છમાં છેલ્લાં પંદરેક દિવસમાં ૩૦ વખત જમીનમાં હળવા આંચકા અનુભવાયા છે. જેના લીધે લોકોમાં ભય પ્રસર્યો હતો. સિસ્મોલોજિકલ રિસર્ચ ઇન્સ્ટિટ્યુટના ત્રણ વૈજ્ઞાનિકોની ટીમે આખાયે વિસ્તારમાં ફરીને ત્રિસ્તરીય તપાસ કરી ત્યારે જાણવા મળ્યું કે જમીનમાં ખૂબ ઓછી ઊંડાઇમાં હિલચાલ થતા ધડાકા સંભળાય છે. સર્વેમાં જાણવા મળ્યું હતું કે કચ્છ ફોલ્ટ લાઇનની આસપાસ કોઇ ફેરફાર જોવા મળ્યો નથી. જમીનમાં યે કોઇ અન અપેક્ષિત હિલચાલ જોવા મળી નથી. નજીકના ભવિષ્યમાં પણ કોઇ મોટો ભૂકંપ પણ થાય તેવી સંભાવના નથી.